|  |
| --- |
| Το ακόλουθο μάθημα περιλαμβάνεται στην εκστρατεία της Insafe: *Back2School 2012*.  <http://www.saferinternet.org/web/guest/back2school>  Αυτό το μάθημα έχει προσαρμοστεί από την καμπάνια *ThinkB4UClick* που δημιουργήθηκε από το Εθνικό Κέντρο για την Τεχνολογία στην Εκπαίδευση, στην Ιρλανδία (NCTE). Για περισσότερες πληροφορίες ή για να κατεβάσετε την πλήρη πηγή, παρακαλούμε επισκεφθείτε το [www.thinkb4uclick.ie](http://www.thinkb4uclick.ie/).  Μετάφραση/Προσαρμογή: Μαρία Κωνσταντίνου, Παιδαγωγικό Ινστιτούτο Κύπρου, 2013  Όνομα αρχείου στο συνοδευτικό DVD: 21\_insafe\_gim1.docx |
|  |
| **ΣΧΕΔΙΟ ΜΑΘΗΜΑΤΟΣ ΓΥΜΝΑΣΙΟΥ 1** |
|  |
| **21.** **Αναστοχασμός για τα δικαιώματα στο διαδίκτυο (1)** |
|  |
| **Επιθυμητά μαθησιακά αποτελέσματα:** |
| * Να αναδεικνύουν πώς επεκτείνονται τα δικαιώματά τους και στο διαδίκτυο. * Να δίνουν παραδείγματα παραβίασης ή προώθησης των δικαιωμάτων τους στο διαδίκτυο. |
|  |
| **Επισκόπηση:** |
| Αυτό το μάθημα περιλαμβάνει μια απλή δραστηριότητα που επιτρέπει στους μαθητές να μελετήσουν περαιτέρω το θέμα των δικαιωμάτων και των ευθυνών τους στο διαδίκτυο. |
|  |
| **Διδακτικά μέσα- υλικά:** |
| * Χαρτί Α4, στυλό. * Τακτοποιήστε τα έπιπλα με τρόπο που να επιτρέπει την εύκολη πρόσβαση και την κυκλοφορία των προσώπων μέσα στην τάξη. * Απλοποιημένο κείμενο της Σύμβασης του Ο.Η.Ε. για τα Δικαιώματα του Παιδιού |
|  |
| **Σχέδιο μαθήματος** |
| 1. Χωρίστε την τάξη σε ομάδες και δώστε σε κάθε ομάδα ένα αντίγραφο από μια απλοποιημένη εκδοχή της Σύμβασης του Ο.Η.Ε. για τα Δικαιώματα του Παιδιού.   Μπορείτε να εντοπίσετε τα Δικαιώματα του Παιδιού στην ελληνική σελίδα της Unicef: <http://www.unicef.gr/news/2009/crc20.php> (Η Σύμβαση για τα Δικαιώματα του Παιδιού - Έκδοση φιλική προς τα παιδιά)   1. Κάθε ομάδα θα έχει στη συνέχεια το καθήκον της ανάγνωσης της Σύμβασης και τού εντοπισμού δικαιωμάτων, τα οποία -κατά τη γνώμη τους- έχουν πιο άμεση σχέση με τις νέες τεχνολογίες, αναφέροντας τους λόγους για την κάθε επιλογή. 2. Ζητήστε από τους μαθητές, χωρισμένους σε ομάδες των δύο έως τριών ατόμων, να ξαναγράψουν ένα από τα δικαιώματα που προβλέπει η Σύμβαση σε ένα φύλλο Α4 χαρτί, κρεμάστε το κάπου στο δωμάτιο και σκεφτείτε το ως ένα δικαίωμα στο διαδίκτυο που κάθε παιδί θα πρέπει να δικαιούται. 3. Στη συνέχεια, ζητήστε από κάθε μαθητή να ερμηνεύσει το συγκεκριμένο δικαίωμα, γιατί έκανε τη συγκεκριμένη επιλογή και να πει μια ιστορία, ένα ανέκδοτο, μια είδηση που ξέρει, ένα γεγονός που έχει βιώσει προσωπικά, με το οποίο το δικαίωμα έχει παραβιαστεί ή προωθείται στο διαδίκτυο. 4. Επαναλάβετε τη δραστηριότητα με τη χρήση και άλλων κριτηρίων. Για παράδειγμα, να επιλέξουν το δικαίωμα που τους επηρεάζει το λιγότερο, το δικαίωμα που θα επέλεγαν να απορρίψουν, το δικαίωμα που κατά τη γνώμη τους παραβιάζεται πιο συχνά στο διαδίκτυο κτλ. |
|  |
| **Δραστηριότητα επέκτασης** |
| Ζητήστε από τους μαθητές να επιλέξουν ένα από τα δικαιώματα που επιλέχθηκε από την τάξη και να δείξουν πώς αυτό απειλείται, σε μορφή ζωγραφιάς, κολάζ εικόνων ή ιστορίας. |